Android 12. Android 12 (kodli nomi Snow Cone) Android operatsion tizimining oʻn ikkinchi asosiy versiyasi va Google boshchiligidagi Open Handset Alliance tomonidan ishlab chiqilgan mobil operatsion tizim Androidning 19-versiyasidir. Ishlab chiquvchilar uchun ilk oldindan koʻrish versiyasi (beta-versiya) 2021-yil 18-fevralda chiqarilgan. Yakuniy versiya 2021-yil 4 oktabrda chiqarilgan va bugungi kunga qadar Androidning eng soʻnggi versiyasi hisoblanadi. Keyingi operatsion tizim Android 13 2022 yilning may oyida chiqarilishi rejalashtirilgan. Android 12 operatsion tizimga kiritilgan yangiliklar hamda optimallashtirishlarni yuqori baholagan foydalanuvchilar tomonidan asosan ijobiy fikrlarga ega boʻldi. Tarix. Android 12 rasmiy Android blogida 2021-yil 18-fevralda eʼlon qilindi. Ishlab chiquvchilar uchun oldindan koʻrishi versiyasi darhol chiqarildi, beta-versiyasi 2021-yil 18-mayda taqdim etildi. 2021-yil oktabr oyida Google katta ekranlarga moslashish uchun foydalanuvchi interfeysidagi oʻzgarishlar bilan Android 12L, buklanadigan telefonlar, planshetlar va Chromebooklar uchun Android 12 operatsion tizimining variantini eʼlon qildi. Tizim 2022-yil mart oyida chiqariladi. Xususiyatlari. Foydalanuvchi interfeysi. Kattaroq tugmalar, koʻproq animatsiyalar va bosh ekran vidjetlari uchun yangi uslubni oʻz ichiga olgan operatsion tizimning „Material You“ deb nomlangan material dizayni tili yangilandi. Ichki kod nomi „monet“ funksiyasi operatsion tizimga foydalanuvchi fon rasmi ranglaridan foydalangan holda tizim menyulari va qoʻllab-quvvatlanadigan ilovalar uchun avtomatik rang mavzusini yaratish imkonini beradi. Android 11 quvvat menyusiga qoʻshilgan aqlli uy va hamyon zonalari bildirishnomalar paneliga koʻchirildi. Android 12 da shuningdek, skrinshotlarni aylantirish uchun oʻrnatilgan yordam mavjud. Platforma. WindowManager, PackageManager kabi tizim xizmatlarining ishlash unumdorligi oshirildi. Koʻrish qobiliyati zaif odamlar uchun tizimdan foydalanish imkoniyatlari yaxshilandi. Android 12 ga fazoviy audio va MPEG-H 3D Audioni qoʻllab-quvvatlash, shuningdek, uni qoʻlab-quvvatlamaydigan ilovalar bilan qarama-qarshi muvofiqligi uchun HEVC video qayta kodlashlarini qoʻllab-quvvatlash qoʻshildi. Maxfiylik. OS darajasidagi mashinaviy oʻrganish xususiyatlari „Android Private Compute Core“da da ajratilgan. Ilovalar endi „aniq“ joylashuv maʼlumotlariga emas, balki faqat „taxminiy“ joylashuv maʼlumotlariga kirishdan cheklanishi mumkin. Tezkor sozlamalarga kamera va mikrofonni oʻchirish uchun boshqaruv elementlari qoʻshilgan. Agar ular faol boʻlsa, indikator ham ekranda koʻrsatiladi.